Aké sú iné mená pre Boha?
V Cirkvi Ježiša Krista Svätých neskorších dní asi nie je žiadny iný titul pre Boha dôležitejší ako Nebeský Otec. Je to preto, že veríme, že každý človek má dušu a Boh je otcom týchto duší. Sme doslova Jeho deťmi a chce mať s nami vzťah. Iné mená pre Boha (ktoré pochádzajú z hebrejského jazyka) možno nájsť aj v Biblii – napríklad Elohim, Hospodin a Abba – čo je spôsob, akým Ježiš Kristus oslovil Boha, keď sa modlil v Getsemanskej záhrade. A čo znamená Abba? Otec.
Pre Svätých neskorších dní sú chrámy rozdielne od ostatných cirkevných budov. Je to miesto, kam chodia členovia Cirkvi, aby s Bohom uzatvorili zmluvy. To zahŕňa sľub zachovávať prikázania, byť dobrými manželmi a manželkami a pomáhať starať sa jeden o druhého zdieľaním toho, čo máme. Tiež, pretože veríme, že rodiny sú naveky, veľa práce vykonávanej v chrámoch má za cieľ posilniť rodinné putá. Manželstvá sa uzatvárajú, aby trvali naveky – nielen „až kým nás smrť nerozdelí“. Rodičia a deti sa stávajú večnými rodinami. Pripomíname si našich predkov. Chrámy sú rušné miesta!